डा.मुकेश झा , जनकपुर ,६ मई | मधेस आंदोलन वैतरणी नदी है और संविधान संसोधन उसका गाय। उस गाय के पूंछ पकड़े बिना कोई भी वैतरणी नदी पार नही कर सकते। चाहे कितना ही बड़ा अनैतिक कार्य करें बस मधेस आंदोलन और संसोधन के लिए किया कह दो सारा दोष समाप्त। इसका ताजा उदाहरण नेपाल सरकार के उप प्रधान तथा गृहमंत्री विमलेंद्र निधि जी का इस्तीफा प्रकरण है। निधि जी ने नेपाल के सर्वोच्च अदालत के प्रधान न्यायधीश शुशीला कार्की के विरुद्ध लगाए गए महाभियोग से क्रुद्ध हो कर इस्तीफा दिया परन्तु दो ही दिन में बड़े नाटकीय ढंग से अपना इस्तीफा वापस ले लिया। जानकी नवमी के अवसर पर अपने गृह नगर जनकपुरधाम आए माननीय विमलेंद्र निधि ने भी इस्तीफा वापस लेने का कारण वही “वैतरणी की गाय” संसोधन की पूंछ पकड़ ली। उन्होंने पत्रकार से बात करते हुए कहा “संसोधन मार्फ़त संविधान कार्यान्वयन करने के लिए पार्टी अध्यक्ष शेर बहादुर देउवा तथा प्रधानमंत्री पुष्प कमल दहाल ने आग्रह किया तो हमने अपना इस्तीफा वापस ले लिया।” विमान स्थल में पत्रकार सम्मेलन को सम्बोधित करते हुए “मधेसियों की मांग पूरा करते हुए घोषित स्थानीय तह की निर्वाचन सफल कराने के लिए उन्होंने अपनी इस्तीफा फिर्ता लेने की बात कही, “संघीय लोकतांत्रिक गणतांत्रिक संविधान कार्यान्वयन से बड़ा कार्यभार और कुछ भी नही है, इसी दायित्व को निर्वाह करने के लिए मैंने इस्तीफा फिर्ता लिया है। इतना बड़ा आत्मज्ञान दो दिन में कहां से आया यह तो वही जाने परन्तु वर्तमान में जो संविधान संसोधन की जो बातें चल रही है और जो संसोधन विधेयक सरकार ने दर्ता करवाई है उसपर एक नजर डालना आवश्यक है।